
Grozījumi Apdrošināšanas un pārapdrošināšanas izplatīšanas likumā
Izdarīt Apdrošināšanas un pārapdrošināšanas izplatīšanas likumā (Latvijas Vēstnesis, 2019, 91. nr.; 2021, 193. nr.; 2022, 204. nr.) šādus grozījumus:
1. 1. panta pirmajā daļā:
papildināt 1. punktu pēc vārda “starpnieks” ar vārdiem un skaitli “arī tāds, uz kuru atbilstoši šā likuma 3. panta otrajai daļai neattiecas šis likums”;
izteikt 7. punkta ievaddaļu šādā redakcijā:
“7) apdrošināšanas papildpakalpojuma starpnieks — fiziskā vai juridiskā persona, kas nav kredītiestāde, ieguldījumu brokeru sabiedrība, apdrošināšanas vai pārapdrošināšanas komersants, ārvalsts apdrošinātāja filiāle, ārvalsts pārapdrošinātāja filiāle, apdrošināšanas vai pārapdrošināšanas brokeris vai apdrošināšanas aģents un kas par atlīdzību nodarbojas ar apdrošināšanas izplatīšanu kā papildpakalpojumu, ja ir izpildīti šādi nosacījumi:”;
izteikt 11. punktu šādā redakcijā:
"11) atbildīgā persona — apdrošināšanas vai pārapdrošināšanas starpnieka, apdrošināšanas papildpakalpojuma starpnieka valdes loceklis vai apdrošināšanas vai pārapdrošināšanas starpnieka, apdrošināšanas papildpakalpojuma starpnieka vadītāja vai citā vadošā amatā nodarbināta un par atbildīgo personu iecelta persona, kurai ir apdrošināšanas vai pārapdrošināšanas izplatīšanai nepieciešamās zināšanas un prasmes;".
2. Aizstāt 3. panta otrajā daļā skaitli un vārdus "5. panta trešo daļu" ar skaitļiem un vārdiem "4. panta piekto daļu, 5. panta trešo un 7.1 daļu, 22. panta pirmo daļu".
3. 4. pantā:
izteikt trešo daļu šādā redakcijā:
''(3) Apdrošināšanas aģents ir tiesīgs nodarboties ar apdrošināšanas izplatīšanu tikai viena apdrošināšanas komersanta vai viena ārvalsts apdrošinātāja filiāļu vārdā un interesēs vai vairāku apdrošināšanas komersantu vai ārvalstu apdrošinātāju filiāļu vārdā un interesēs, ja izplatāmā apdrošināšana neparedz savstarpēji konkurējošu apdrošināšanas produktu izplatīšanu.'';
izteikt ceturtās daļas pirmo teikumu šādā redakcijā:
“Apdrošināšanas aģents — kredītiestāde — papildus šā panta trešajā daļā noteiktajam ir tiesīgs nodarboties ar apdrošināšanas izplatīšanu vairāku apdrošināšanas komersantu vai ārvalstu apdrošinātāju filiāļu vārdā un interesēs, izplatot savstarpēji konkurējošus apdrošināšanas produktus, ja apdrošināšana ir papildpakalpojums kredītiestādes pamatdarbības ietvaros sniegtajam pakalpojumam.”;
izteikt astotās daļas pirmo teikumu šādā redakcijā:
“Apdrošināšanas vai pārapdrošināšanas izplatītājam nav tiesību nodarbināt personu kā atbildīgo personu vai apdrošināšanas vai pārapdrošināšanas izplatīšanā tieši iesaistītu darbinieku, ja tā ir pārtraukusi pildīt atbildīgās personas vai apdrošināšanas vai pārapdrošināšanas izplatīšanā tieši iesaistīta darbinieka pienākumus ilgāk par gadu.”
4. 5. pantā:
papildināt ar 7.1 daļu šādā redakcijā:
“(71) Apdrošināšanas papildpakalpojuma starpnieks var būt reģistrēts tikai apdrošināšanas komersanta vai ārvalsts apdrošinātāja filiāles uzturētajā apdrošināšanas papildpakalpojuma starpnieku reģistrā vai tikai apdrošināšanas brokera, dalībvalsts vai ārvalsts apdrošināšanas brokera filiāles uzturētajā apdrošināšanas papildpakalpojuma starpnieku reģistrā.”;
izteikt astotās daļas otro teikumu šādā redakcijā:
“Apdrošināšanas vai pārapdrošināšanas starpnieks un apdrošināšanas papildpakalpojuma starpnieks reģistrē atbildīgo personu un uztur attiecīgo reģistru.”
5. Papildināt 6. pantu ar piekto daļu šādā redakcijā:
“(5) Komersantam aizliegts izmantot savā firmā vārdu "apdrošināšana" vai "pārapdrošināšana", vārdus "apdrošināšanas brokeris", "pārapdrošināšanas brokeris", "apdrošināšanas aģents" vai "apdrošināšanas papildpakalpojuma starpnieks" jebkurā locījumā, vārdu savienojumā un minēto vārdu tulkojumu svešvalodā tādā veidā, kas varētu radīt maldīgu priekšstatu par tā tiesībām izplatīt apdrošināšanas vai pārapdrošināšanas pakalpojumus.”
6. Izteikt 7. un 8. pantu šādā redakcijā:
“7. pants. Apdrošināšanas un pārapdrošināšanas brokeru reģistrs
(1) Apdrošināšanas un pārapdrošināšanas brokeru reģistrā ieraksta šādas ziņas:
1) apdrošināšanas vai pārapdrošināšanas brokera firma, reģistrācijas numurs, juridiskās personas identifikācijas (LEI) kods, ja tāds ir piešķirts, juridiskā adrese, apdrošināšanas vai pārapdrošināšanas brokerim apdrošināšanas un pārapdrošināšanas brokeru reģistrā piešķirtais reģistrācijas numurs un reģistrācijas datums, tālruņa numurs, elektroniskā pasta adrese un tīmekļvietnes adrese, kur nodrošināta publiska pieejamība šajā likumā noteiktajai informācijai;
2) apdrošināšanas vai pārapdrošināšanas brokera veids atbilstoši šā likuma 6. panta pirmajai daļai, informācija par to, vai brokerim ir tiesības nodarboties ar dzīvības vai nedzīvības apdrošināšanas vai pārapdrošināšanas izplatīšanu, un datums, kurā ir iegūtas minētās tiesības;
3) apdrošināšanas vai pārapdrošināšanas brokera atbildīgās personas vārds un uzvārds;
4) dalībvalsts, kurā apdrošināšanas vai pārapdrošināšanas brokeris ir tiesīgs nodarboties ar apdrošināšanas vai pārapdrošināšanas izplatīšanu, ievērojot dibināšanas vai pakalpojumu sniegšanas brīvības principu, un ārvalsts, kurā apdrošināšanas vai pārapdrošināšanas brokeris ir tiesīgs nodarboties ar apdrošināšanas vai pārapdrošināšanas izplatīšanu, izmantojot filiāli, datums, kurā apdrošināšanas vai pārapdrošināšanas brokeris ir ieguvis minētās tiesības, un dalībvalstī un ārvalstī atvērtās filiāles vadītāja vārds un uzvārds;
5) atzīme par apdrošināšanas papildpakalpojuma starpnieku reģistra uzturēšanu.
(2) Ja mainās šā panta pirmās daļas 1. punktā minētās ziņas, apdrošināšanas vai pārapdrošināšanas brokeris septiņu dienu laikā iesniedz attiecīgu paziņojumu Latvijas Bankai.
(3) Ja apdrošināšanas vai pārapdrošināšanas brokeris, kuram ir tiesības nodarboties ar nedzīvības vai dzīvības apdrošināšanas izplatīšanu vai pārapdrošināšanas izplatīšanu, turpmāk nevēlas nodarboties ar kādu no minētajiem izplatīšanas veidiem, tas nekavējoties par to paziņo Latvijas Bankai.
(4) Latvijas Banka veic izmaiņas apdrošināšanas un pārapdrošināšanas brokeru reģistrā piecu dienu laikā pēc šā panta otrajā un trešajā daļā, 48. panta astotajā daļā, 50. panta desmitajā daļā un 53. panta sestajā daļā minētās informācijas saņemšanas.
(5) Apdrošināšanas un pārapdrošināšanas brokeru reģistrs ir publiski pieejams, tam ir publiska ticamība, un jebkurai personai ir tiesības iepazīties ar to Latvijas Bankas tīmekļvietnē.

8. pants. Apdrošināšanas un pārapdrošināšanas brokeru reģistrācijas prasības
(1) Lai reģistrētos apdrošināšanas un pārapdrošināšanas brokeru reģistrā, apdrošināšanas vai pārapdrošināšanas brokeris iesniedz Latvijas Bankai:
1) iesniegumu par ierakstīšanu apdrošināšanas un pārapdrošināšanas brokeru reģistrā, norādot plānoto apdrošināšanas vai pārapdrošināšanas izplatīšanas veidu:
a) nedzīvības apdrošināšanas izplatīšana,
b) dzīvības apdrošināšanas izplatīšana,
c) pārapdrošināšanas izplatīšana;
2) šādas ziņas par atbildīgo personu un dokumentus, kas apliecina, ka tā atbilst šā likuma 16. panta pirmās daļas, 18.1 panta un 22. panta prasībām:
a) vārds, uzvārds, personas kods,
b) informācija par atbildīgās personas aktuālajām darba vietām un ieņemtajiem amatiem un izglītības dokumentu kopijas,
c) apdrošināšanas izplatītāju asociācijas izsniegta atzinuma, kas apliecina atbildīgās personas apdrošināšanas vai pārapdrošināšanas izplatīšanai nepieciešamās zināšanas un prasmes atbilstoši šā likuma prasībām, kopija,
d) valsts kompetentas iestādes izsniegts dokuments, kas apliecina, ka uz atbildīgo personu (tikai nerezidentu) neattiecas neviens no šā likuma 19. panta 1. punktā minētajiem nosacījumiem;
e) dokumenta, kas apliecina, ka apdrošināšanas vai pārapdrošināšanas brokera atbildīgā persona ir nodarbināta vadītāja vai citā vadošā amatā un tai ir uzticēti amata pienākumi un tiesības saskaņā ar šā likuma 18.1 pantā noteikto, kopija. Šajā apakšpunktā noteikto dokumentu neiesniedz, ja atbildīgā persona ir apdrošināšanas vai pārapdrošināšanas brokera valdes loceklis;
3) to akcionāru vai dalībnieku sarakstu, kuriem apdrošināšanas vai pārapdrošināšanas brokerī ir būtiska līdzdalība Apdrošināšanas un pārapdrošināšanas likuma izpratnē, norādot līdzdalības apjomu;
4) to personu sarakstu, ar kurām apdrošināšanas vai pārapdrošināšanas brokerim ir ciešas attiecības Apdrošināšanas un pārapdrošināšanas likuma izpratnē;
5) apliecinājumu, ka šīs daļas 3. un 4. punktā minētā būtiskā līdzdalība un ciešās attiecības neierobežo Latvijas Bankas iespējas veikt uzraudzības funkcijas;
6) ziņas par apdrošināšanas vai pārapdrošināšanas brokeri, norādot firmu, reģistrācijas numuru, juridiskās personas identifikācijas (LEI) kodu, ja tāds ir piešķirts, juridisko adresi, tālruņa numuru, elektroniskā pasta adresi un tīmekļvietnes adresi, kur tiks nodrošināta publiska pieejamība šajā likumā noteiktajai informācijai. Apdrošināšanas vai pārapdrošināšanas brokerim tīmekļvietnes izveide ir obligāta;
7) šā likuma 28. pantā minētā civiltiesiskās atbildības apdrošināšanas līguma kopiju vai kredītiestādes izdotu garantiju;
8) kredītiestādē atvērtā atsevišķā naudas konta numuru un apdrošināšanas vai pārapdrošināšanas brokera rakstveida apliecinājumu, ka tas ir informējis kredītiestādi, ka kontā tiks turēti apdrošināšanas vai pārapdrošināšanas brokera darbības rezultātā iegūtie naudas līdzekļi saskaņā ar šā likuma 31. panta prasībām. Šajā punktā noteikto informāciju iesniedz apdrošināšanas vai pārapdrošināšanas brokeris, kas plāno saņemt prēmijas vai citus maksājumus saskaņā ar noslēgto apdrošināšanas vai pārapdrošināšanas līgumu;
9) procedūru, kādā apdrošināšanas vai pārapdrošināšanas brokeris nodrošina šā likuma 16. panta prasību izpildi;
10) informācijas sistēmas aizsardzības procedūru;
11) procedūru noziedzīgi iegūtu līdzekļu legalizācijas un terorisma un proliferācijas finansēšanas novēršanas normatīvo aktu prasību izpildei, ja apdrošināšanas vai pārapdrošināšanas brokeris plāno izplatīt dzīvības apdrošināšanu;
12) procedūru, kādā apdrošināšanas vai pārapdrošināšanas brokeris izskata klientu sūdzības;
13) apdrošināšanas izplatītāju asociācijas izsniegta atzinuma, kas apliecina apdrošināšanas vai pārapdrošināšanas izplatīšanā tieši iesaistīta darbinieka apdrošināšanas vai pārapdrošināšanas izplatīšanai, kas norādīta šīs daļas 1. punktā minētajā iesniegumā, nepieciešamās zināšanas un prasmes atbilstoši šā likuma prasībām, kopiju. Šajā punktā norādīto atzinumu neiesniedz, ja attiecīgas zināšanas un prasmes apliecina šīs daļas 2. punkta "c" apakšpunktā minētais atzinums;
14) procedūru, kādā tiek nodrošināta šā likuma 13. panta prasību izpilde, ja apdrošināšanas vai pārapdrošināšanas brokeris plāno reģistrēt apdrošināšanas papildpakalpojuma starpniekus;
15) procedūru, kādā tiek nodrošināta šā likuma 23. panta sestās daļas prasību izpilde;
16) ziņas par apdrošināšanas un pārapdrošināšanas brokera veikto maksājumu atbilstoši šā likuma 60. panta pirmās daļas 1. punktā noteiktajam, norādot veiktā maksājuma datumu un maksājuma veicēju, vai pievieno maksājuma apliecinošu dokumentu;
17) gada pārskatu par iepriekšējo periodu vai atbilstoši Gada pārskatu un konsolidēto gada pārskatu likumā noteiktajām prasībām sagatavotu bilanci, peļņas vai zaudējumu aprēķinu un to posteņu atšifrējumu. Finanšu pārskata dati aptver vismaz sešus mēnešus vai īsāku periodu, ja apdrošināšanas vai pārapdrošināšanas brokeris Latvijas Republikas Uzņēmumu reģistra komercreģistrā ir reģistrēts mazāk kā sešus mēnešus. Finanšu pārskata dati nav vecāki par 60 dienām, no dienas, kad iesniegts šajā daļā minētais iesniegums.
(2) Iesniegumu par apdrošināšanas vai pārapdrošināšanas brokera ierakstīšanu apdrošināšanas un pārapdrošināšanas brokeru reģistrā Latvijas Banka izskata un lēmumu par ieraksta izdarīšanu vai atteikumu izdarīt ierakstu pieņem 30 dienu laikā pēc šā panta pirmajā daļā minētās informācijas un dokumentu saņemšanas, ja tie noformēti atbilstoši normatīvajiem aktiem par dokumentu izstrādāšanas un noformēšanas kārtību.
(3) Izskatot šā panta pirmajā un divpadsmitajā daļā minētos dokumentus, Latvijas Bankai ir tiesības pieprasīt, lai apdrošināšanas vai pārapdrošināšanas brokeris novērš trūkumus iesniegtajos dokumentos, un noteikt termiņu šo trūkumu novēršanai. Šā panta otrajā un trīspadsmitajā daļā norādītais termiņš tiek apturēts līdz dienai, kad trūkumi ir novērsti, bet ne ilgāk kā uz 30 dienām.
(4) Šā panta pirmās daļas 7. punktā minēto civiltiesiskās atbildības apdrošināšanas līguma kopiju vai kredītiestādes izdotu garantiju apdrošināšanas vai pārapdrošināšanas brokeris ir tiesīgs iesniegt pēc tam, kad pieņemts šā panta otrajā daļā minētais Latvijas Bankas lēmums par ieraksta izdarīšanu apdrošināšanas un pārapdrošināšanas brokeru reģistrā. Latvijas Banka izdara ierakstu apdrošināšanas un pārapdrošināšanas brokeru reģistrā tajā pašā dienā, kad saņemta šā panta pirmās daļas 7. punktā minētā civiltiesiskās atbildības apdrošināšanas līguma kopija vai kredītiestādes izdota garantija.
(5) Ja apdrošināšanas vai pārapdrošināšanas brokeris plāno mainīt atbildīgo personu, tas iesniedz Latvijas Bankai šā panta pirmās daļas 2. punktā noteikto informāciju un dokumentus.
(6) Lai pārliecinātos par apdrošināšanas vai pārapdrošināšanas brokera atbildīgās personas atbilstību šā likuma prasībām, Latvijas Banka ir tiesīga to uzaicināt uz pārrunām.
(7) Latvijas Banka izskata atbilstoši šā panta piektajai daļai iesniegto informāciju un dokumentus, un 30 dienu laikā pieņem lēmumu atļaut atbildīgajai persona veikt pienākumus vai lēmumu neatļaut apdrošināšanas vai pārapdrošināšanas brokera atbildīgajai personai veikt pienākumu pildīšanu apdrošināšanas vai pārapdrošināšanas brokerī, ja tā neatbilst šā likuma prasībām vai Latvijas Banka nevar pārliecināties par tās atbilstību šā likuma prasībām.
(8) Apdrošināšanas vai pārapdrošināšanas brokera atbildīgā persona var sākt pildīt savus pienākumus tikai pēc Latvijas Bankas atļaujas saņemšanas.
(9) Apdrošināšanas vai pārapdrošināšanas brokeris vismaz reizi gadā izvērtē šā panta pirmās daļas 9., 10., 11., 12., 14. un 15. punktā noteikto procedūru atbilstību apdrošināšanas vai pārapdrošināšanas brokera darbībai un normatīvo aktu prasībām. Apdrošināšanas vai pārapdrošināšanas brokerim ir pienākums pēc jebkurām būtiskām pārmaiņām savā darbībā un izmaiņām normatīvajos aktos noteiktajās prasībās nekavējoties pilnveidot attiecīgo procedūru.
(10) Ja apdrošināšanas vai pārapdrošināšanas brokerim, kuram ir tiesības nodarboties ar nedzīvības, dzīvības apdrošināšanas vai pārapdrošināšanas izplatīšanu, nav neviena apdrošināšanas vai pārapdrošināšanas izplatīšanā tieši iesaistīta darbinieka ar attiecīgajam apdrošināšanas vai pārapdrošināšanas izplatīšanas veidam nepieciešamajām zināšanām un prasmēm, tam ir pienākums nekavējoties informēt Latvijas Banku.
(11) Ja Latvijas Banka konstatē, ka apdrošināšanas vai pārapdrošināšanas brokerim kuram ir tiesības nodarboties ar nedzīvības, dzīvības apdrošināšanas vai pārapdrošināšanas izplatīšanu, nav neviena apdrošināšanas vai pārapdrošināšanas izplatīšanā tieši iesaistīta darbinieka ar attiecīgajam apdrošināšanas vai pārapdrošināšanas izplatīšanas veidam nepieciešamajām zināšanām un prasmēm, Latvijas Banka ir tiesīga pieņemt lēmumu veikt attiecīgas izmaiņas apdrošināšanas un pārapdrošināšanas brokeru reģistrā.
(12) Ja apdrošināšanas vai pārapdrošināšanas brokeris pēc tā reģistrēšanas apdrošināšanas un pārapdrošināšanas brokeru reģistrā plāno nodarboties ar tādu nedzīvības, dzīvības apdrošināšanas izplatīšanu vai pārapdrošināšanas izplatīšanu, kuru apdrošināšanas vai pārapdrošināšanas brokerim nav tiesību izplatīt, tas pirms attiecīgās apdrošināšanas vai pārapdrošināšanas izplatīšanas uzsākšanas iesniedz Latvijas Bankai:
1) iesniegumu par nodomu nodarboties ar attiecīgo apdrošināšanas vai pārapdrošināšanas izplatīšanu;
2) šā likuma 28. pantā minētā civiltiesiskās atbildības apdrošināšanas līguma kopiju vai kredītiestādes izdotu garantiju;
3) dokumentu atbilstoši šā panta pirmās daļas 13. punktā noteiktajam;
4) šā panta pirmās daļas 11. punktā noteikto procedūru, ja apdrošināšanas vai pārapdrošināšanas brokeris plāno izplatīt dzīvības apdrošināšanu;
5) ziņas par apdrošināšanas un pārapdrošināšanas brokera veikto maksājumu atbilstoši šā likuma 60. panta pirmās daļas 2.1 punktā noteiktajam, norādot veiktā maksājuma datumu un maksājuma veicēju, vai pievieno maksājuma apliecinošu dokumentu.
(13) Latvijas Banka šā panta divpadsmitajā daļā noteikto iesniegumu izskata un lēmumu par izmaiņu veikšanu vai atteikumu veikt izmaiņas apdrošināšanas un pārapdrošināšanas brokeru reģistrā pieņem 30 dienu laikā pēc šā panta divpadsmitajā daļā minētās informācijas un dokumentu saņemšanas, ja tie noformēti atbilstoši normatīvajiem aktiem par dokumentu izstrādāšanas un noformēšanas kārtību. Latvijas Banka izmaiņas apdrošināšanas un pārapdrošināšanas brokeru reģistrā veic piecu dienu laikā pēc šajā daļā noteiktā lēmuma pieņemšanas.”
7. 9. pantā:
papildināt panta  nosaukumu pēc vārda “brokeri” ar vārdiem “atteikums veikt izmaiņas reģistrā”;
papildināt ar 1.1 daļu šādā redakcijā:
“(11) Latvijas Banka pieņem lēmumu atteikt veikt izmaiņas apdrošināšanas un pārapdrošināšanas brokeru reģistrā, ja ir konstatēts, ka atbilstoši šā likuma 8. panta trešajai daļai Latvijas Bankas noteiktajā termiņā nav iesniegti visi šā likuma 8. panta divpadsmitajā daļā minētie dokumenti vai konstatēts kāds no šā panta pirmās daļas 2. vai 3. punktā minētajiem gadījumiem.”;
izteikt trešo daļu šādā redakcijā:
“(3) Ja Latvijas Banka pieņēmusi lēmumu par atteikumu reģistrēt apdrošināšanas vai pārapdrošināšanas brokeri apdrošināšanas un pārapdrošināšanas brokeru reģistrā vai atteikumu veikt izmaiņas apdrošināšanas un pārapdrošināšanas brokeru reģistrā, atkārtoti iesniegumu par ierakstīšanu vai izmaiņu veikšanu šajā reģistrā var iesniegt pēc visu atteikumā minēto trūkumu novēršanas.”;
papildināt ceturtās daļas 5. punktu ar vārdiem “vai tās ārvalsts, kurā apdrošināšanas vai pārapdrošināšanas brokerim ir atvērta filiāle, normatīvo aktu prasības”;
papildināt ceturto daļu ar 6. punktu šādā redakcijā:
“6) apdrošināšanas vai pārapdrošināšanas brokerim nav nodarbināta atbildīgā persona vai apdrošināšanas vai pārapdrošināšanas brokeris nav saņēmis Latvijas Bankas atļauju atbilstoši šā likuma 8. panta  astotajai daļai.”;
izteikt piektās daļas 1. punktu šādā redakcijā:
“1) apdrošināšanas vai pārapdrošināšanas brokerim ir pasludināts maksātnespējas process vai ir uzsākta tā likvidācija, vai tas ir likvidēts;”;
papildināt ar 5.1 daļu šādā redakcijā:
“(51) Apdrošināšanas vai pārapdrošināšanas brokeris iesniegumam par ieraksta apdrošināšanas un pārapdrošināšanas brokeru reģistrā anulēšanu pievieno informāciju par šā likuma 31. panta trešajā daļā minēto prasījumu un saistību apmēru, naudas līdzekļu apmēru atsevišķajos naudas kontos, vai rakstveida apliecinājumu par prasījumu un saistību neesamību.”
8. Izteikt 10., 11., 12., 13. un 14. pantu šādā redakcijā:
“10. pants. Apdrošināšanas aģentu reģistrs
(1) Apdrošināšanas aģentu reģistrā ieraksta šādas ziņas:
1) apdrošināšanas aģenta firma, reģistrācijas numurs, juridiskās personas identifikācijas (LEI) kods, ja tāds ir piešķirts, juridiskā adrese, apdrošināšanas aģentam apdrošināšanas aģentu reģistrā piešķirtais reģistrācijas numurs un reģistrācijas datums, tālruņa numurs, elektroniskā pasta adrese un tīmekļvietnes adrese, kur nodrošināta publiska pieejamība šajā likumā noteiktajai informācijai. Attiecībā uz apdrošināšanas aģentu — fizisko personu, kura Valsts ieņēmumu dienesta nodokļu maksātāju reģistrā reģistrēta kā saimnieciskās darbības veicējs, — apdrošināšanas aģentu reģistrā ieraksta vārdu un uzvārdu, apdrošināšanas aģentam apdrošināšanas aģentu reģistrā piešķirto reģistrācijas numuru un reģistrācijas datumu, tālruņa numuru un elektroniskā pasta adresi;
2) apdrošināšanas aģenta atbildīgās personas vārds un uzvārds;
3) dalībvalsts, kurā apdrošināšanas aģents ir tiesīgs nodarboties ar apdrošināšanas izplatīšanu, ievērojot dibināšanas vai pakalpojumu sniegšanas brīvības principu un ārvalsts, kurā apdrošināšanas aģents ir tiesīgs nodarboties ar apdrošināšanas izplatīšanu, izmantojot filiāli;
4) vai apdrošināšanas aģentam ir tiesības saņemt apdrošināšanas prēmijas un citus maksājumus saskaņā ar noslēgto apdrošināšanas līgumu;
5) informāciju par izplatāmo apdrošināšanas veidu atbilstoši Apdrošināšanas un pārapdrošināšanas likuma 19. pantam.
(2) Ja šā panta pirmajā daļā minētajā informācijā tiek veiktas izmaiņas, apdrošināšanas aģents septiņu dienu laikā pēc to veikšanas informē apdrošināšanas komersantu vai ārvalsts apdrošinātāja filiāli.
(3) Apdrošināšanas komersants vai ārvalsts apdrošinātāja filiāle veic izmaiņas apdrošināšanas aģentu reģistrā piecu dienu laikā pēc šā panta  otrajā daļā minētās informācijas saņemšanas.
(4) Apdrošināšanas komersants vai ārvalsts apdrošinātāja filiāle ir atbildīga par apdrošināšanas aģentu reģistrā ierakstīto ziņu pareizību un pilnīgumu. Apdrošināšanas komersants vai ārvalsts apdrošinātāja filiāle apdrošināšanas aģentu reģistrā norāda pēdējo ierakstīto ziņu aktualizācijas datumu.
(5) Apdrošināšanas aģentu reģistrs ir publiski pieejams, tam ir publiska ticamība, un jebkurai personai ir tiesības iepazīties ar to apdrošināšanas komersanta vai ārvalsts apdrošinātāja filiāles tīmekļvietnē.
(6) Apdrošināšanas komersants vai ārvalsts apdrošinātāja filiāle, kura uzsāk uzturēt apdrošināšanas aģentu reģistru, septiņu dienu laikā informē Latvijas Banku par tīmekļvietnes adresi, kurā minētais reģistrs ir publiski pieejams, ja mainās tīmekļvietnes adrese, kurā ir publicēts apdrošināšanas aģentu reģistrs, vai, ja tas izbeidz uzturēt apdrošināšanas aģentu reģistru.
(7) Latvijas Banka publicē savā tīmekļvietnē to apdrošināšanas komersantu un ārvalsts apdrošinātāju filiāļu sarakstu, kuri uztur apdrošināšanas aģentu reģistru, ar norādi uz apdrošināšanas komersantu un ārvalsts apdrošinātāju filiāļu tīmekļvietnēm, kurās pieejams apdrošināšanas aģentu reģistrs.

11. pants. Apdrošināšanas aģenta reģistrācijas prasības
(1) Apdrošināšanas komersants vai ārvalsts apdrošinātāja filiāle apdrošināšanas aģentu reģistrā reģistrē apdrošināšanas aģentu, kurš ar apdrošināšanas komersantu vai ārvalsts apdrošinātāja filiāli noslēdzis izplatīšanas līgumu.
(2) Lai reģistrētos apdrošināšanas aģentu reģistrā, apdrošināšanas aģents iesniedz apdrošināšanas komersantam vai ārvalsts apdrošinātāja filiālei šādus dokumentus un informāciju:
1) to akcionāru vai dalībnieku saraksts, kuriem apdrošināšanas aģentā ir būtiska līdzdalība Apdrošināšanas un pārapdrošināšanas likuma izpratnē, norādot līdzdalības apjomu;
2) to personu saraksts, ar kurām apdrošināšanas aģentam ir ciešas attiecības Apdrošināšanas un pārapdrošināšanas likuma izpratnē;
3) apliecinājums, ka šīs daļas 1. un 2. punktā minētā būtiskā līdzdalība un ciešās attiecības neierobežo Latvijas Bankas iespējas veikt uzraudzības funkcijas;
4) cita informācija un dokumenti, kas nepieciešami, lai nodrošinātu šā likuma, uz šā likuma pamata izdoto normatīvo aktu vai tieši piemērojamo Eiropas Savienības tiesību aktu prasību apdrošināšanas vai pārapdrošināšanas izplatīšanas jomā izpildi.
(3) Apdrošināšanas komersantam vai ārvalsts apdrošinātāja filiālei ir tiesības paļauties, ka apdrošināšanas aģenta atbilstoši šā panta otrajai daļai iesniegtie dokumenti un informācija ir patiesa un ticama.
(4) Apdrošināšanas komersants vai ārvalsts apdrošinātāja filiāle nevar slēgt izplatīšanas līgumu ar apdrošināšanas aģentu, ja:
1) nav saņemta visa nepieciešamā informācija un dokumenti, lai apdrošināšanas komersants vai ārvalsts apdrošinātāja filiāle varētu pārliecināties par šajā likumā apdrošināšanas aģentam noteiktajām prasībām vai arī iesniegtajā informācijā un dokumentos ir nepatiesas vai nepilnīgas ziņas;
2) apdrošināšanas aģents  neatbilst šā likuma prasībām;
3) apdrošināšanas aģents ir reģistrēts apdrošināšanas un pārapdrošināšanas brokeru reģistrā, cita apdrošināšanas izplatītāja uzturētajā apdrošināšanas aģentu reģistrā, izņemot šā likuma 4. panta trešajā un ceturtajā daļā noteiktos gadījumus, vai apdrošināšanas papildpakalpojuma starpnieku reģistrā vai, konstatēts, ka netiek ievērotas šā likuma prasības attiecībā uz apdrošināšanas izplatītājiem noteiktajiem ierobežojumiem.
(5) Apdrošināšanas komersants vai ārvalsts apdrošinātāja filiāle anulē ierakstu apdrošināšanas aģentu reģistrā, ja tiek izbeigts starp apdrošināšanas komersantu vai ārvalsts apdrošinātāja filiāli un apdrošināšanas aģentu noslēgtais izplatīšanas līgums.
(6) Apdrošināšanas komersants vai ārvalsts apdrošinātāja filiāle izstrādā un apstiprina procedūru, kādā tiek nodrošināta šajā likumā  noteikto prasību izpilde attiecībā uz apdrošināšanas aģentu reģistrāciju un ieraksta apdrošināšanas aģentu reģistrā anulēšanu, un nodrošina tās ievērošanu.

12. pants. Izplatīšanas līguma noteikumi
Šā likuma 11. panta pirmajā daļā un 13. panta desmitajā daļā minētajā izplatīšanas līgumā ietver:
1) apdrošināšanas izplatīšanas noteikumus;
2) apdrošināšanas komersanta, ārvalsts apdrošinātāja filiāles, apdrošināšanas brokera, dalībvalsts vai ārvalsts apdrošināšanas brokera filiāles tiesības nekavējoties izbeigt izplatīšanas līgumu, ja:
a) apdrošināšanas aģents vai apdrošināšanas papildpakalpojuma starpnieks ir pārkāpis šo likumu, uz šā likuma pamata izdoto normatīvo aktu vai tieši piemērojamo Eiropas Savienības tiesību aktu prasības apdrošināšanas vai pārapdrošināšanas izplatīšanas jomā,
b) apdrošināšanas aģents vai apdrošināšanas papildpakalpojuma starpnieks, kas darbojas dalībvalstī, ievērojot dibināšanas vai pakalpojumu sniegšanas brīvības principu, ir pārkāpis dalībvalsts sabiedrības intereses aizsargājošo normatīvo aktu prasības,
c) apdrošināšanas aģents ir pārkāpis noziedzīgi iegūtu līdzekļu legalizācijas un terorisma un proliferācijas finansēšanas novēršanas normatīvo aktu prasības,
d) Latvijas Banka ir pieņēmusi lēmumu pieprasīt apdrošināšanas komersantam, ārvalsts apdrošinātāja filiālei, apdrošināšanas brokerim, dalībvalsts vai ārvalsts apdrošināšanas brokera filiālei anulēt attiecībā uz apdrošināšanas aģentu vai apdrošināšanas papildpakalpojuma starpnieku izdarīto ierakstu apdrošināšanas aģentu reģistrā vai apdrošināšanas papildpakalpojuma starpnieku reģistrā,
e) apdrošināšanas aģentam vai apdrošināšanas papildpakalpojuma starpniekam ir pasludināts maksātnespējas process, vai uzsākta tā likvidācija vai tas ir likvidēts,
f) apdrošināšanas aģentam vai apdrošināšanas papildpakalpojuma starpniekam nav atbildīgās personas;
3) apdrošināšanas komersanta, ārvalsts apdrošinātāja filiāles, apdrošināšanas brokera, dalībvalsts vai ārvalsts apdrošināšanas brokera filiāles un apdrošināšanas aģenta vai apdrošināšanas papildpakalpojuma starpnieka tiesības vienoties par izplatīšanas līguma izbeigšanas papildu nosacījumiem;
4) citus noteikumus, kas nepieciešami, lai nodrošinātu šā likuma, uz šā likuma pamata izdoto normatīvo aktu vai tieši piemērojamo Eiropas Savienības tiesību aktu prasību apdrošināšanas vai pārapdrošināšanas izplatīšanas jomā izpildi.

13. pants. Apdrošināšanas papildpakalpojuma starpnieku reģistrs un reģistrācijas prasības
(1) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle uztur apdrošināšanas papildpakalpojuma starpnieku reģistru. Reģistrā ieraksta šādas ziņas:
1) apdrošināšanas papildpakalpojuma starpnieka firma, reģistrācijas numurs, juridiskās personas identifikācijas (LEI) kods, ja tāds ir piešķirts, juridiskā adrese, apdrošināšanas papildpakalpojuma starpniekam piešķirtais reģistrācijas numurs un reģistrācijas datums, tālruņa numurs un elektroniskā pasta adrese. Attiecībā uz apdrošināšanas papildpakalpojuma starpnieku — fizisko personu, kura Valsts ieņēmumu dienesta nodokļu maksātāju reģistrā reģistrēta kā saimnieciskās darbības veicējs, — apdrošināšanas papildpakalpojuma starpnieku reģistrā ieraksta vārdu un uzvārdu, apdrošināšanas papildpakalpojuma starpniekam piešķirto reģistrācijas numuru un reģistrācijas datumu, tālruņa numuru un elektroniskā pasta adresi;
2) apdrošināšanas papildpakalpojuma starpnieka atbildīgās personas vārds un uzvārds. Šā punkta prasības nepiemēro, ja apdrošināšanas papildpakalpojuma starpnieks ir tāds, uz kuru saskaņā ar šā likuma 3. panta otro daļu neattiecas šis likums;
3) dalībvalsts, kurā apdrošināšanas papildpakalpojuma starpnieks ir tiesīgs nodarboties ar apdrošināšanas izplatīšanu, ievērojot dibināšanas vai pakalpojumu sniegšanas brīvības principu, un ārvalsts, kurā apdrošināšanas papildpakalpojuma starpnieks ir tiesīgs nodarboties ar apdrošināšanas izplatīšanu, izmantojot filiāli;
4) informācija par apdrošināšanas produktu, kas papildina apdrošināšanas papildpakalpojuma starpnieka piedāvāto preci vai pakalpojumu. Apdrošināšanas brokeris, dalībvalsts vai ārvalsts apdrošināšanas brokera filiāle papildus šajā punktā norādītajai informācijai norāda arī tā apdrošināšanas komersanta vai ārvalsts apdrošinātāja filiāles nosaukumu, kura apdrošināšanas produktu izplata apdrošināšanas papildpakalpojuma starpnieks;
5) vai apdrošināšanas papildpakalpojuma starpniekam piemērojams šis likums atbilstoši tā 3. panta otrās daļas nosacījumiem;
6) vai apdrošināšanas papildpakalpojuma starpniekam ir tiesības saņemt apdrošināšanas prēmijas un citus maksājumus saskaņā ar noslēgto apdrošināšanas līgumu.
(2) Lai reģistrētos apdrošināšanas papildpakalpojuma starpnieku reģistrā, apdrošināšanas papildpakalpojuma starpnieks iesniedz apdrošināšanas komersantam, ārvalsts apdrošinātāja filiālei, apdrošināšanas brokerim, dalībvalsts vai ārvalsts apdrošināšanas brokera filiālei šādus dokumentus un informāciju:
1) to akcionāru vai dalībnieku saraksts, kuriem apdrošināšanas papildpakalpojuma starpniekā ir būtiska līdzdalība Apdrošināšanas un pārapdrošināšanas likuma izpratnē, norādot līdzdalības apjomu;
2) to personu saraksts, ar kurām apdrošināšanas papildpakalpojuma starpniekam ir ciešas attiecības Apdrošināšanas un pārapdrošināšanas likuma izpratnē;
3) apliecinājums, ka šīs daļas 1. un 2. punktā minētā būtiskā līdzdalība un ciešās attiecības neierobežo Latvijas Bankas iespējas veikt uzraudzības funkcijas;
4) cita informācija un dokumenti, kas nepieciešami, lai nodrošinātu šā likuma, uz šā likuma pamata izdoto normatīvo aktu vai tieši piemērojamo Eiropas Savienības tiesību aktu prasību apdrošināšanas izplatīšanas jomā izpildi;
(3) Apdrošināšanas komersantam, ārvalsts apdrošinātāja filiālei, apdrošināšanas brokerim, dalībvalsts vai ārvalsts apdrošināšanas brokera filiālei ir tiesības paļauties, ka apdrošināšanas papildpakalpojuma starpnieka atbilstoši šī panta otrajai daļai iesniegtie dokumenti un informācija ir patiesa un ticama.
(4) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle ir atbildīga par apdrošināšanas papildpakalpojuma starpnieku reģistrā ierakstīto ziņu pareizību un pilnīgumu. Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle apdrošināšanas papildpakalpojuma starpnieku reģistrā norāda pēdējo ierakstīto ziņu aktualizācijas datumu.
(5) Ja šā panta pirmajā daļā minētajā informācijā tiek veiktas izmaiņas, apdrošināšanas papildpakalpojuma starpnieks septiņu dienu laikā pēc to veikšanas informē apdrošināšanas komersantu, ārvalsts apdrošinātāja filiāli, apdrošināšanas brokeri, dalībvalsts vai ārvalsts apdrošināšanas brokera filiāli.
(6) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle veic izmaiņas apdrošināšanas papildpakalpojuma starpnieku reģistrā piecu dienu laikā pēc šā panta piektajā daļā minētās informācijas saņemšanas.
(7) Apdrošināšanas papildpakalpojuma starpnieku reģistrs ir publiski pieejams, tam ir publiska ticamība, un jebkurai personai ir tiesības iepazīties ar to apdrošināšanas komersanta, ārvalsts apdrošinātāja filiāles, apdrošināšanas brokera, dalībvalsts un ārvalsts apdrošināšanas brokera filiāles tīmekļvietnē.
(8) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle, kura uzsāk uzturēt apdrošināšanas papildpakalpojuma starpnieku reģistru, septiņu dienu laikā informē Latvijas Banku par tīmekļvietnes adresi, kurā minētais reģistrs ir publiski pieejams, kā arī, ja mainās tīmekļvietnes adrese, kurā ir publicēts apdrošināšanas papildpakalpojuma starpnieku reģistrs, vai, ja tas izbeidz uzturēt apdrošināšanas papildpakalpojuma starpnieku reģistru.
(9) Latvijas Banka publicē savā tīmekļvietnē to apdrošināšanas komersantu, ārvalsts apdrošinātāju filiāļu, apdrošināšanas brokeru, dalībvalsts un ārvalsts apdrošināšanas brokera filiāļu sarakstu, kuri uztur apdrošināšanas papildpakalpojuma starpnieku reģistru, ar norādi uz apdrošināšanas komersantu, ārvalsts apdrošinātāju filiāļu, apdrošināšanas brokeru, dalībvalsts un ārvalsts apdrošināšanas brokeru filiāļu tīmekļvietnēm, kurās pieejams apdrošināšanas papildpakalpojuma starpnieku reģistrs.
(10) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle apdrošināšanas papildpakalpojuma starpnieku reģistrā reģistrē apdrošināšanas papildpakalpojuma starpnieku, kurš ar apdrošināšanas komersantu, ārvalsts apdrošinātāja filiāli,  apdrošināšanas brokeri, dalībvalsts vai ārvalsts apdrošināšanas brokera filiāli ir noslēdzis izplatīšanas līgumu.
(11) Apdrošināšanas komersants, ārvalsts apdrošinātāja filiāle vai apdrošināšanas brokeris, dalībvalsts vai ārvalsts apdrošināšanas brokera filiāle nevar slēgt šā panta sestajā daļā minēto izplatīšanas līgumu, ja:
1) nav saņemta visa nepieciešamā informācija un dokumenti, lai apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle varētu pārliecināties par šajā likumā apdrošināšanas papildpakalpojuma starpniekam noteiktajām prasībām vai arī iesniegtajā informācijā un dokumentos ir nepatiesas vai nepilnīgas ziņas;
2) apdrošināšanas papildpakalpojuma starpnieks neatbilst šā likuma prasībām;
3) apdrošināšanas papildpakalpojuma starpnieks ir reģistrēts apdrošināšanas un pārapdrošināšanas brokeru reģistrā, cita apdrošināšanas izplatītāja uzturētajā apdrošināšanas aģentu reģistrā vai apdrošināšanas papildpakalpojuma starpnieku reģistrā, izņemot šā likuma 4. panta piektajā daļā noteiktos gadījumus, vai, konstatēts, ka netiek ievērotas šā likuma prasības attiecībā uz apdrošināšanas izplatītājiem noteiktajiem ierobežojumiem.
(12) Šā panta desmitajā daļā minētajā izplatīšanas līgumā ietver šā likuma 12. pantā norādītos noteikumus, izņemot 12. panta 2. punkta "c" apakšpunkta prasības.
(13) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle anulē ierakstu apdrošināšanas papildpakalpojuma starpnieku reģistrā, ja tiek izbeigts starp apdrošināšanas komersantu, ārvalsts apdrošinātāja filiāli, apdrošināšanas brokeri, dalībvalsts vai ārvalsts apdrošināšanas brokera filiāli noslēgtais izplatīšanas līgums, apdrošināšanas papildpakalpojuma starpniekam ir pasludināts maksātnespējas process, ir uzsākta tā likvidācija vai tas ir likvidēts, vai apdrošināšanas papildpakalpojuma starpniekam nav atbildīgās personas.
(14) Apdrošināšanas komersants, ārvalsts apdrošinātāja filiāle, apdrošināšanas brokeris, dalībvalsts vai ārvalsts apdrošināšanas brokera filiāle izstrādā un apstiprina procedūru, kādā tiek nodrošināta šā panta prasību izpilde, un nodrošina tās ievērošanu.

14. pants. Apdrošināšanas vai pārapdrošināšanas izplatīšanā tieši iesaistītu darbinieku reģistrs
(1) Apdrošināšanas vai pārapdrošināšanas izplatītājs uztur reģistru, kurā norāda:
1) apdrošināšanas vai pārapdrošināšanas izplatīšanā tieši iesaistīta darbinieka vārdu un uzvārdu, kā arī datumu, kad viņš sācis pildīt apdrošināšanas vai pārapdrošināšanas izplatīšanā tieši iesaistīta darbinieka pienākumus;
2) informāciju par apdrošināšanas vai pārapdrošināšanas izplatīšanā tieši iesaistīta darbinieka iegūtajām zināšanām un prasmēm, norādot, vai tas apdrošināšanas vai pārapdrošināšanas izplatītāja vārdā var nodarboties ar nedzīvības, dzīvības apdrošināšanas vai pārapdrošināšanas izplatīšanu.
(2) Apdrošināšanas vai pārapdrošināšanas izplatītājs publicē savā tīmekļvietnē šā panta pirmajā daļā minēto reģistru. Apdrošināšanas vai pārapdrošināšanas izplatītājs, kuram nav savas tīmekļvietnes, reģistru publicē tā apdrošināšanas vai pārapdrošināšanas izplatītāja tīmekļvietnē, kurš reģistrējis attiecīgo apdrošināšanas izplatītāju, vai citā publiski pieejamā tīmekļvietnē, ar kuru apdrošināšanas vai pārapdrošināšanas izplatītājs vienojies par šīs informācijas izvietošanu.
(3) Apdrošināšanas vai pārapdrošināšanas izplatīšanā tieši iesaistītu darbinieku reģistram ir publiska ticamība, un jebkurai personai ir tiesības iepazīties ar to tīmekļvietnē, kurā attiecīgais reģistrs ir publicēts atbilstoši šā panta otrajai daļai.”
9. Izteikt 15. pantu šādā redakcijā:
“15. pants. Apdrošināšanas vai pārapdrošināšanas brokera darbības savienošana ar cita veida komercdarbību
(1) Apdrošināšanas vai pārapdrošināšanas brokeris ir tiesīgs apdrošināšanas vai pārapdrošināšanas izplatīšanu savienot ar ieguldījumu pakalpojumu sniedzēja darbību Finanšu instrumentu tirgus likumā noteiktajā kārtībā, kā arī ar apdrošināšanas vai pārapdrošināšanas riska parakstīšanu saskaņā ar ārpakalpojuma līgumu, kas noslēgts ar apdrošināšanas vai pārapdrošināšanas komersantu vai ārvalsts apdrošinātāja filiāli, vai ārvalsts pārapdrošinātāja filiāli, kā arī ar cita veida komercdarbību, ja šī komercdarbība:
1) nepasliktina apdrošināšanas vai pārapdrošināšanas brokera veikto apdrošināšanas vai pārapdrošināšanas izplatīšanu;
2) nepasliktina, neapdraud vai nerada risku klientu interesēm;
3) nepasliktina apdrošināšanas vai pārapdrošināšanas brokera finansiālo stabilitāti;
4) netraucē vai neapgrūtina Latvijas Bankas spēju uzraudzīt apdrošināšanas vai pārapdrošināšanas brokera darbības atbilstību šā likuma, uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu apdrošināšanas vai pārapdrošināšanas izplatīšanas jomā prasībām;
5) nav apdrošināšanas izplatīšanas veikšana kā apdrošināšanas aģentam vai apdrošināšanas papildpakalpojuma starpniekam.
(2) Ja Latvijas Banka konstatē, kādu no šā panta pirmajā daļā noteiktajiem gadījumiem, tā var pieprasīt atsevišķas juridiskas personas dibināšanu apdrošināšanas vai pārapdrošināšanas izplatīšanas pakalpojumu sniegšanai.”
10. 16. pantā:
izslēgt pirmās daļas ievaddaļā vārdus "un apdrošināšanas vai pārapdrošināšanas izplatīšanā tieši iesaistītu darbinieku";
izteikt pirmās daļas 2. punktu šādā redakcijā:
"2) ieguvusi apdrošināšanas izplatītāju asociācijas izsniegtu atzinumu, kas apliecina atbildīgās personas nepieciešamās zināšanas un prasmes nedzīvības, dzīvības apdrošināšanas vai pārapdrošināšanas izplatīšanai atbilstoši šā likuma prasībām;";
papildināt ar 1.1 daļu šādā redakcijā:
''(11) Par apdrošināšanas vai pārapdrošināšanas brokera apdrošināšanas vai pārapdrošināšanas izplatīšanā tieši iesaistītu darbinieku var būt fiziskā persona, kura:
1) ieguvusi atbilstošu vidējo izglītību;
2) ieguvusi apdrošināšanas izplatītāju asociācijas izsniegtu atzinumu, kas apliecina apdrošināšanas vai pārapdrošināšanas izplatīšanā tieši iesaistīta darbinieka nepieciešamās zināšanas un prasmes nedzīvības, dzīvības apdrošināšanas vai pārapdrošināšanas izplatīšanai atbilstoši šā likuma prasībām;
3) ir persona ar nevainojamu reputāciju.”;
papildināt sesto daļu pēc vārdiem “atbildīgi par” ar vārdiem “apdrošināšanas aģenta veikto apdrošināšanas izplatīšanu un par”.
11. Papildināt 17. panta pirmās daļas 2. punktu pēc vārda “apdrošināšanas” ar vārdiem “vai pārapdrošināšanas”.
12. Aizstāt 18. panta pirmās daļas 2. punktā vārdus “papildpakalpojuma starpnieka darbībai” ar vārdu “izplatīšanai”.
13. Papildināt ar 18.1 pantu šādā redakcijā:
“18.1 pants. Atbildīgās personas tiesības un pienākumi
Apdrošināšanas vai pārapdrošināšanas starpnieka un apdrošināšanas papildpakalpojuma starpnieka atbildīgā persona:
1) pārrauga apdrošināšanas vai pārapdrošināšanas starpnieka, apdrošināšanas papildpakalpojuma starpnieka veikto apdrošināšanas vai pārapdrošināšanas izplatīšanu, nodrošinot, ka tiek ievērotas šā likuma, uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu prasības apdrošināšanas vai pārapdrošināšanas izplatīšanas jomā;
2) dod norādījumus apdrošināšanas vai pārapdrošināšanas starpnieka, apdrošināšanas papildpakalpojuma starpnieka apdrošināšanas vai pārapdrošināšanas izplatīšanā tieši iesaistītiem darbiniekiem;
3) nodrošina apdrošināšanas vai pārapdrošināšanas starpnieka, apdrošināšanas papildpakalpojuma starpnieka izstrādāto procedūru ievērošanu un veic citus pienākumus, kas saistīti ar apdrošināšanas vai pārapdrošināšanas izplatīšanu;
4) savus amata pienākumus nedrīkst deleģēt citām personām.”
14. Papildināt 19. panta ievaddaļu pēc vārda “Par” ar vārdiem “apdrošināšanas vai pārapdrošināšanas komersanta, ārvalsts apdrošinātāja filiāles vai ārvalsts pārapdrošinātāja filiāles apdrošināšanas vai pārapdrošināšanas izplatīšanā tieši iesaistītu darbinieku un”.
15. Papildināt 20. panta 2. punktu pēc skaitļa un vārda “3. punkta” ar vārdiem un skaitļiem “un 1.1 daļas 3. punkta”.
16. 21. pantā:
papildināt pirmās daļas 1. punktu pēc  skaitļiem un vārdiem “16. panta pirmās daļas 2. un 3. punkta” ar skaitļiem un vārdiem “1.1 daļas 2. un 3. punkta”;
papildināt pirmās daļas 2. punktu pēc vārdiem “normatīvo aktu” ar vārdiem “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma”;
papildināt otro daļu pēc skaitļa un vārdiem “16. panta pirmajā” ar skaitli “1.1”.
17. Izteikt 22. panta pirmo daļu šādā redakcijā:
“(1) Apdrošināšanas aģenta vai apdrošināšanas papildpakalpojuma starpnieka, arī tāda, uz kuru saskaņā ar šā likuma 3. panta otro daļu neattiecas šis likums, atbildīgā persona un apdrošināšanas izplatīšanā tieši iesaistīts darbinieks nav tiesīgi pildīt valdes locekļa, atbildīgās personas un apdrošināšanas izplatīšanā tieši iesaistīta darbinieka pienākumus vienlaikus pie vairākiem apdrošināšanas izplatītājiem.”
18. 24.pantā:
izslēgt otro daļu;
izteikt trešo daļu šādā redakcijā:
“(3) Apdrošināšanas komersants vai ārvalsts apdrošinātāja filiāle vismaz reizi gadā izvērtē šā panta pirmajā daļā minētās procedūras ievērošanu un atbilstību apdrošināšanas komersanta vai ārvalsts apdrošinātāja filiāles darbībai un normatīvo aktu prasībām. Apdrošināšanas komersantam vai ārvalsts apdrošinātāja filiālei ir pienākums pēc jebkurām būtiskām pārmaiņām savā darbībā un izmaiņām normatīvajos aktos noteiktajās prasībās nekavējoties pilnveidot attiecīgo procedūru.”;
papildināt sesto daļu pēc skaitļa un vārdiem “16. panta pirmās” ar skaitli “1.1”.
19. 25. pantā:
papildināt piektās daļas  3. un 4. punktu pēc vārdiem “šā likuma” ar vārdiem “uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu apdrošināšanas vai pārapdrošināšanas izplatīšanas jomā”;
izteikt astotās daļas 2. punktu šādā redakcijā:
“2) apdrošināšanas izplatītāju asociācijai ir pasludināts maksātnespējas process, ir uzsākta tās likvidācija, vai tā ir likvidēta.”
20. 28. pantā:
izteikt pirmo daļu šādā redakcijā:
“(1) Apdrošināšanas vai pārapdrošināšanas starpnieks apdrošina savu civiltiesisko atbildību, kas var iestāties tad, ja tā darbības kļūdas vai nolaidības dēļ nodarīti zaudējumi klientiem, apdrošināšanas vai pārapdrošināšanas komersantiem, ārvalsts apdrošinātāja filiālei, ārvalsts pārapdrošinātāja filiālei vai citām personām. Apdrošināšanas līgums ir:
1) spēkā visu dalībvalstu teritorijā un to ārvalstu teritorijā, kurās apdrošināšanas vai pārapdrošināšanas starpniekam ir tiesības nodarboties ar apdrošināšanas vai pārapdrošināšanas izplatīšanu;
2) attiecināms uz tiem apdrošināšanas vai pārapdrošināšanas izplatīšanas veidiem, kurus apdrošināšanas vai pārapdrošināšanas starpniekam ir tiesības veikt;
3) attiecināms uz apdrošināšanas vai pārapdrošināšanas brokera reģistrētajiem apdrošināšanas papildpakalpojuma starpniekiem atbilstoši šā likuma 29. panta trešajā daļā noteiktajam.”;
izteikt piekto un sesto daļu šādā redakcijā:
“(5) Civiltiesiskās atbildības apdrošināšanas līgumā drīkst paredzēt apdrošināšanas vai pārapdrošināšanas starpnieka pašrisku līdz 10 000 euro, ja apdrošināšanas vai pārapdrošināšanas starpnieks civiltiesiskās atbildības apdrošināšanas līguma noslēgšanas dienā vienlaikus ir izpildījis šādus nosacījumus:
1) tā pašu kapitāls ir vienāds vai lielāks par 15 000 euro;
2) atsevišķajos naudas kontos ir nodrošināti naudas līdzekļi atbilstoši šā likuma 31. panta ceturtajā daļā noteiktajam.
(6) Apdrošināšanas vai pārapdrošināšanas starpnieks, kurš neatbilst šā panta piektās daļas prasībām civiltiesiskās atbildības apdrošināšanas līgumā nedrīkst iekļaut pašrisku.”;
izslēgt septīto un astoto daļu;
izteikt desmito daļu šādā redakcijā:
“(10) Apdrošināšanas vai pārapdrošināšanas starpnieks nekavējoties, bet ne vēlāk kā septiņu dienu laikā pēc civiltiesiskās atbildības apdrošināšanas līguma vai kredītiestādes izdotās garantijas pirmstermiņa izbeigšanas par to paziņo Latvijas Bankai.”;
papildināt ar vienpadsmito daļu šādā redakcijā:
“(11) Apdrošināšanas vai pārapdrošināšanas brokeris ne vēlāk kā septiņu dienu laikā pirms esošā civiltiesiskās atbildības apdrošināšanas līguma vai kredītiestādes izdotās garantijas darbības termiņa beigām iesniedz Latvijas Bankai tāda dokumenta kopiju, kas apliecina, ka apdrošināšanas vai pārapdrošināšanas brokerim ir apdrošināta civiltiesiskā atbildība atbilstoši šā panta pirmajai vai otrajai daļai.”
21. 30. pantā:
izteikt panta nosaukumu šādā redakcijā:
“30. pants. Prasības attiecībā uz pamatkapitālu un pašu kapitālu”;
papildināt ar 1.1 daļu šādā redakcijā:
“(11) Apdrošināšanas vai pārapdrošināšanas brokera pašu kapitāls nevar būt mazāks par 15 000 euro.”;
papildināt ar ceturto un piekto daļu šādā redakcijā:
“(4) Apdrošināšanas vai pārapdrošināšanas brokeris nekavējoties informē Latvijas Banku, tiklīdz konstatē, ka tas neizpilda vai varētu iestāties apstākļi, kuri neļaus izpildīt šā panta 1.1 daļā minēto prasību par minimālā pašu kapitāla apmēru.
(5) Apdrošināšanas vai pārapdrošināšanas brokeris nekavējoties, bet ne vēlāk kā 20 dienu laikā, pēc tam, kad ir konstatējis, ka tas neizpilda vai varētu iestāties apstākļi, kuri neļaus izpildīt šā panta 1.1 daļā minēto prasību par minimālā pašu kapitāla apmēru, iesniedz Latvijas Bankai pašu kapitāla atjaunošanas plānu, kurā norādītas plānotās darbības, lai nodrošinātu atbilstību šā panta 1.1 daļā minētajai prasībai, un to izpildes termiņus.”
22. Izteikt 31.pantu šādā redakcijā:
“31. pants. Tiesības saņemt apdrošināšanas vai pārapdrošināšanas prēmijas vai citus maksājumus un atsevišķais naudas konts
(1) Apdrošināšanas vai pārapdrošināšanas starpniekam un apdrošināšanas papildpakalpojuma starpniekam ir tiesības saņemt apdrošināšanas vai pārapdrošināšanas prēmijas vai citus maksājumus saskaņā ar noslēgto apdrošināšanas vai pārapdrošināšanas līgumu, ja apdrošināšanas vai pārapdrošināšanas komersants, ārvalsts apdrošinātāja filiāle, ārvalsts pārapdrošinātāja filiāle vai klients ir pilnvarojis apdrošināšanas vai pārapdrošināšanas starpnieku vai apdrošināšanas papildpakalpojuma starpnieku saņemt attiecīgos maksājumus.
(2) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks, kas saņem apdrošināšanas vai pārapdrošināšanas prēmijas un citus maksājumus saskaņā ar noslēgto apdrošināšanas vai pārapdrošināšanas līgumu, nodrošina, ka līdzekļi, kas iegūti no apdrošināšanas vai pārapdrošināšanas izplatīšanas, tiek turēti kredītiestādē atsevišķā naudas kontā šķirti no apdrošināšanas vai pārapdrošināšanas starpnieka vai apdrošināšanas papildpakalpojuma starpnieka naudas līdzekļiem.
(3) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks rakstveidā informē kredītiestādi, ka kontā esošie naudas līdzekļi ir iegūti no apdrošināšanas vai pārapdrošināšanas izplatīšanas un nodrošina šo līdzekļu un no tiem izrietošo prasījumu un saistību uzskaiti pa apdrošināšanas un pārapdrošināšanas komersantiem, ārvalsts apdrošinātāju filiālēm, ārvalsts pārapdrošinātāju filiālēm, apdrošinājuma ņēmējiem un pārapdrošinājuma ņēmējiem, kā arī saistību uzskaiti par tiem apdrošināšanas vai pārapdrošināšanas līgumiem, ar kuriem tas ir uzņēmies segt saistības pret apdrošināšanas vai pārapdrošināšanas komersantu, ārvalsts apdrošinātāja filiāli, ārvalsts pārapdrošinātāja filiāli par apdrošinājuma ņēmēja un cedenta neveiktajiem apdrošināšanas un pārapdrošināšanas prēmiju maksājumiem.
(4) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks atsevišķajā naudas kontā vienmēr nodrošina naudas līdzekļus vismaz tādā apmērā, kas nav mazāks par tā saistībām pret apdrošināšanas un pārapdrošināšanas komersantiem, ārvalsts apdrošinātāju filiālēm, ārvalsts pārapdrošinātāju filiālēm, apdrošinājuma ņēmējiem un pārapdrošinājuma ņēmējiem un saistībām pret apdrošināšanas vai pārapdrošināšanas komersantiem par apdrošinājuma ņēmēju un cedentu neveiktajiem apdrošināšanas un pārapdrošināšanas prēmiju maksājumiem.
(5) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks kredītiestādē atvērtajā atsevišķajā naudas kontā turētos klientu līdzekļus izmanto vienīgi šā likuma 45. pantā minēto maksājumu veikšanai, kā arī atlīdzību par apdrošināšanas vai pārapdrošināšanas izplatīšanu par atsevišķajā naudas kontā saņemtajām apdrošināšanas vai pārapdrošināšanas prēmijām.
(6) Šā panta otrajā daļā minētajā kontā esošie naudas līdzekļi un naudas līdzekļi, kas atbilstoši šā panta septītajai daļai ir ieguldīti termiņnoguldījumos, apdrošināšanas vai pārapdrošināšanas starpnieka vai apdrošināšanas papildpakalpojuma starpnieka maksātnespējas gadījumā netiek iekļauti tajā apdrošināšanas vai pārapdrošināšanas starpnieka vai apdrošināšanas papildpakalpojuma starpnieka mantā, no kuras tiek segti maksātnespējas procesa vai likvidācijas izdevumi un apmierināti kreditoru prasījumi, bet pēc maksātnespējas procesa sākšanas nekavējoties tiek izmaksāti apdrošināšanas vai pārapdrošināšanas komersantiem, ārvalsts apdrošinātāju filiālēm, ārvalsts pārapdrošinātāju filiālēm un citiem kreditoriem saskaņā ar apdrošināšanas un pārapdrošināšanas līgumiem.
(7) Šā panta otrajā daļā minētos naudas līdzekļus drīkst ieguldīt termiņnoguldījumos tādās kredītiestādēs, kuru nosacījumi paredz iespēju izbeigt šādu termiņnoguldījuma līgumu darbību pirms termiņa un saņemt ieguldītos līdzekļus 30 dienu laikā no dienas, kad nosūtīts paziņojums par termiņnoguldījuma līguma izbeigšanu, un apdrošināšanas vai pārapdrošināšanas starpnieks vai apdrošināšanas papildpakalpojuma starpnieks rakstveidā ir informējis kredītiestādi, ka naudas līdzekļi, kuri tiek ieguldīti termiņnoguldījumos, ir iegūti no apdrošināšanas vai pārapdrošināšanas izplatīšanas.
(8) Apdrošināšanas vai pārapdrošināšanas brokeris savā tīmekļvietnē publicē visu atsevišķo naudas kontu numurus un pēc nepieciešamības tos aktualizē.”
23. Izteikt 32.pantu šādā redakcijā:
“32. pants. Prasības attiecībā uz gada pārskata un informācijas par apdrošināšanas prēmijām publicēšanu
(1) Apdrošināšanas vai pārapdrošināšanas brokera gada pārskats vai konsolidētais gada pārskats pēc tā apstiprināšanas tiek publiskots atbilstoši Gada pārskatu un konsolidēto gada pārskatu likumam.
(2) Apdrošināšanas vai pārapdrošināšanas brokeris ne vēlāk kā pārskata gadam sekojošā gada piektā mēneša pēdējā datumā savā tīmekļvietnē publicē informāciju par katrā iepriekšējā kalendārajā gadā parakstīto apdrošināšanas prēmiju apmēru vismaz sadalījumā pa:
1) dzīvības un nedzīvības apdrošināšanu;
2) Latvijas Republikā reģistrētām apdrošināšanas sabiedrībām un dalībvalsts apdrošinātāju filiālēm;
3) Latvijas Republikā reģistrētām ārvalsts apdrošinātāju filiālēm;
4) citā dalībvalstī vai ārvalstī reģistrētiem apdrošināšanas komersantiem;
5) Latvijas Republikā reģistrētiem apdrošināšanas vai pārapdrošināšanas brokeriem;
6) Latvijas Republikā reģistrētām dalībvalsts un ārvalsts apdrošināšanas vai pārapdrošināšanas brokeru filiālēm;
7) citā dalībvalstī vai ārvalstī reģistrētiem apdrošināšanas vai pārapdrošināšanas brokeriem.
(3) Apdrošināšanas vai pārapdrošināšanas brokera tīmekļvietnē publicētā informācija par kalendārajā gadā parakstītajām apdrošināšanas prēmijām ir pieejama vismaz piecus gadus.”
24. 33. pantā:
papildināt otro daļu ar teikumu šādā redakcijā:
“Tirgvedības paziņojumi vienmēr ir skaidri atpazīstami kā tādi.”;
papildināt ar piekto daļu šādā redakcijā:
“(5) Apdrošināšanas izplatītājs šajā nodaļā noteiktās prasības ievēro arī gadījumos, kad apdrošinātais, kurš nav apdrošinājuma ņēmējs, pats veic apdrošināšanas prēmijas samaksu apdrošināšanas izplatītājam par pievienošanos apdrošināšanas līgumam.”
25. 34. pantā:
izteikt pirmās daļas 1. punktu šādā redakcijā:
“1) ka tas ir apdrošināšanas starpnieks, norādot tā veidu – apdrošināšanas brokeris vai apdrošināšanas aģents un, ka tas sniedz apdrošināšanas izplatīšanas pakalpojumus;”;
aizstāt pirmās daļas 2. punktā vārdu “starpniecību” ar vārdiem “starpniecību, un informāciju par reģistru, kurā var pārliecināties par fiziskās personas tiesībām nodarboties ar apdrošināšanas izplatīšanu apdrošināšanas starpnieka — juridiskās personas — vārdā”;
papildināt pirmo daļu ar 6.1 punktu šādā redakcijā:
“61) vai apdrošināšanas starpniekam ir tiesības apdrošināšanas komersanta vai ārvalsts apdrošinātāja filiāles vārdā par attiecīgo piedāvāto apdrošināšanas līgumu saņemt apdrošināšanas prēmiju;”;
izteikt otrās daļas 1. punktu šādā redakcijā:
“1) ka tas ir apdrošināšanas komersants vai ārvalsts apdrošinātāja filiāle un, ka tas sniedz apdrošināšanas izplatīšanas pakalpojumus;”;
aizstāt otrās daļas 2. punktā vārdu “starpniecību” ar vārdiem “starpniecību, un informāciju par reģistru, kurā var pārliecināties par fiziskās personas tiesībām nodarboties ar apdrošināšanas izplatīšanu apdrošināšanas komersanta vai ārvalsts apdrošinātāja filiāles vārdā un interesēs”;
papildināt otrās daļas 5. punktu ar vārdiem “izņemot gadījumu, kad apdrošināšana tiek izplatīta ar tīmekļvietnes vai mobilās lietotnes starpniecību”.
26. Papildināt 37. panta otrās daļas 1.punktu ar  “c” apakšpunktu šādā redakcijā:
“c) reģistrs, kurā apdrošināšanas papildpakalpojuma starpnieks ir reģistrēts, un veids, kādā var pārliecināties par tā reģistrāciju;”.
27. Izteikt 48. pantu šādā redakcijā:
“48. pants. Pakalpojumu sniegšanas brīvības principa izmantošana dalībvalstī
(1) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks, kurš, ievērojot pakalpojumu sniegšanas brīvības principu, vēlas nodarboties ar apdrošināšanas vai pārapdrošināšanas izplatīšanu citā dalībvalstī, par savu nodomu rakstveidā paziņo Latvijas Bankai un iesniedz šādu informāciju un dokumentus:
1) iesniegums par nodomu nodarboties ar apdrošināšanas vai pārapdrošināšanas izplatīšanu citā dalībvalstī;
2) apdrošināšanas vai pārapdrošināšanas starpniekam vai apdrošināšanas papildpakalpojuma starpniekam piešķirtais juridiskās personas identifikācijas (LEI) kods;
3)  dalībvalsts, kurā tas vēlas nodarboties ar apdrošināšanas vai pārapdrošināšanas izplatīšanu;
4) informācija par to, kādus apdrošināšanas veidus atbilstoši Apdrošināšanas un pārapdrošināšanas likuma 19. pantam tas plāno izplatīt un vai plāno nodarboties ar pārapdrošināšanas izplatīšanu un, ja iespējams, to risku un saistību raksturu, kas tiks segtas ar apdrošināšanas līgumiem, kurus apdrošināšanas vai pārapdrošināšanas starpnieks vai apdrošināšanas papildpakalpojuma starpnieks plāno izplatīt dalībvalstī;
5) ziņas par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka organizatorisko struktūru, kā arī valdes un atbildīgās personas pilnvaru un pienākumu sadali, nodarbojoties ar apdrošināšanas vai pārapdrošināšanas izplatīšanu attiecīgajā dalībvalstī;
6) ziņas par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka plānoto darbību attiecīgajā dalībvalstī, norādot informāciju par potenciālajiem klientiem, to skaitu, plānoto parakstīto apdrošināšanas un pārapdrošināšanas prēmiju apmēru gadā un sadarbības partneriem;
7) ziņas par to, vai apdrošināšanas vai pārapdrošināšanas starpnieks vai apdrošināšanas papildpakalpojuma starpnieks plāno saņemt šā likuma 31. panta otrajā daļā noteiktās apdrošināšanas vai pārapdrošināšanas prēmijas un citus maksājumus saistībā ar dalībvalstī veikto apdrošināšanas vai pārapdrošināšanas izplatīšanu un atsevišķā naudas konta numuru, kurā plānots saņemt minētos maksājumus;
8) gada pārskats par iepriekšējo periodu vai atbilstoši Gada pārskatu un konsolidēto gada pārskatu likumā noteiktajām prasībām sagatavota bilance, peļņas vai zaudējumu aprēķins un to posteņu atšifrējums. Finanšu pārskata dati aptver vismaz sešus mēnešus vai īsāku periodu, ja apdrošināšanas vai pārapdrošināšanas starpnieks vai apdrošināšanas papildpakalpojuma starpnieks Latvijas Republikas Uzņēmumu reģistra komercreģistrā ir reģistrēts mazāk kā sešus mēnešus. Finanšu pārskata dati nav vecāki par 120 dienām, no dienas, kad iesniegts šajā daļā minētais iesniegums. Šajā punktā noteikto informāciju neiesniedz apdrošināšanas vai pārapdrošināšanas starpnieks, kurš ne vēlāk kā 120 dienas pirms šajā pantā minētā iesnieguma iesniegšanas Latvijas Bankai ir iesniedzis pārskatu atbilstoši Latvijas Bankas noteikumiem, kuri nosaka apdrošināšanas un pārapdrošināšanas starpnieku pārskatu sagatavošanu;
 9) apdrošināšanas komersanta, kura vārdā un interesēs tas vēlas nodarboties ar apdrošināšanas izplatīšanu, nosaukums, reģistrācijas numurs, juridiskā adrese, tālruņa numurs un elektroniskā pasta adrese, ja iesniegumu iesniedz apdrošināšanas aģents, vai apdrošināšanas komersanta vai apdrošināšanas vai pārapdrošināšanas brokera, kura vārdā un interesēs tas vēlas nodarboties ar apdrošināšanas izplatīšanu, nosaukums, reģistrācijas numurs, juridiskā adrese, tālruņa numurs un elektroniskā pasta adrese, ja iesniegumu iesniedz apdrošināšanas papildpakalpojuma starpnieks.
(2) Latvijas Banka 30 dienu laikā pēc šā panta pirmajā daļā minētās informācijas un dokumentu saņemšanas tos izskata un, nosūtot paziņojumu, informē attiecīgās dalībvalsts uzraudzības iestādi par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka nodomu nodarboties ar apdrošināšanas vai pārapdrošināšanas izplatīšanu šajā dalībvalstī, ievērojot pakalpojumu sniegšanas brīvības principu.
(3) Pēc šā panta otrajā daļā minētā paziņojuma nosūtīšanas dalībvalsts uzraudzības iestādei un dalībvalsts uzraudzības iestādes apstiprinājuma, ka tā ir saņēmusi šo paziņojumu, Latvijas Banka informē apdrošināšanas vai pārapdrošināšanas starpnieku vai apdrošināšanas papildpakalpojuma starpnieku:
1) par informācijas nosūtīšanu attiecīgās dalībvalsts uzraudzības iestādei;
2) ka dalībvalsts uzraudzības iestāde ir saņēmusi Latvijas Bankas sūtīto paziņojumu;
3) ka apdrošināšanas vai pārapdrošināšanas starpnieks vai apdrošināšanas papildpakalpojuma starpnieks var uzsākt apdrošināšanas vai pārapdrošināšanas izplatīšanu attiecīgajā dalībvalstī;
4) par to, kur apdrošināšanas vai pārapdrošināšanas starpnieks vai apdrošināšanas papildpakalpojuma starpnieks var iepazīties ar sabiedrības intereses aizsargājošo likumu prasībām, kas ievērojamas, sniedzot apdrošināšanas vai pārapdrošināšanas izplatīšanas pakalpojumus attiecīgajā dalībvalstī.
(4) Latvijas Banka neiesniedz dalībvalsts uzraudzības iestādei šā panta otrajā daļā minēto paziņojumu, ja ir konstatēts jebkurš no šiem gadījumiem:
1) apdrošināšanas vai pārapdrošināšanas starpnieka vai apdrošināšanas papildpakalpojuma starpnieka finansiālais stāvoklis nav stabils;
2) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav novērsis tā iepriekšējā darbībā Latvijas Bankas konstatētos šā likuma, uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu prasību apdrošināšanas vai pārapdrošināšanas izplatīšanas jomā pārkāpumus;
3) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav iesniedzis visu šā panta pirmajā daļā noteikto informāciju un dokumentus.
(5) Ja Latvijas Banka nolemj neiesniegt paziņojumu dalībvalsts uzraudzības iestādei, tā 30 dienu laikā pēc šā panta pirmajā daļā minētās informācijas un dokumentu saņemšanas nosūta attiecīgo lēmumu apdrošināšanas vai pārapdrošināšanas starpniekam vai apdrošināšanas papildpakalpojuma starpniekam.
(6) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks var sākt nodarboties ar apdrošināšanas vai pārapdrošināšanas izplatīšanu citā dalībvalstī, ievērojot pakalpojumu sniegšanas brīvības principu, pēc tam kad ir saņēmis šā panta trešajā daļā minēto Latvijas Bankas paziņojumu.
(7) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks 30 dienu laikā pirms grozījumu izdarīšanas šā panta pirmās daļas 2., 4., 5., 7. un 9. punktā minētajā informācijā par to rakstveidā informē Latvijas Banku. Latvijas Banka 30 dienu laikā pēc minētās informācijas saņemšanas par šiem grozījumiem informē attiecīgās dalībvalsts uzraudzības iestādi.
(8) Ja apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nolemj neuzsākt, pārtraukt sniegt vai trīs gadus pēc kārtas nav nodarbojies ar apdrošināšanas vai pārapdrošināšanas izplatīšanu attiecīgajā dalībvalstī, tas par to rakstveidā informē Latvijas Banku, atsaucot nodomu sniegt apdrošināšanas vai pārapdrošināšanas izplatīšanu attiecīgajā dalībvalstī. Latvijas Banka 30 dienu laikā pēc minētās informācijas saņemšanas par to informē attiecīgās dalībvalsts uzraudzības iestādi.”;
28. 49.pantā:
papildināt panta nosaukumu pēc vārda “brīvības” ar vārdu “principa”;
izteikt pirmās daļas pirmo teikumu šādā redakcijā:
“Lai citas dalībvalsts apdrošināšanas vai pārapdrošināšanas starpnieks vai apdrošināšanas papildpakalpojuma starpnieks varētu sākt nodarboties ar apdrošināšanas vai pārapdrošināšanas izplatīšanu Latvijas Republikā, ievērojot pakalpojumu sniegšanas brīvības principu, Latvijas Banka saņem attiecīgās dalībvalsts uzraudzības iestādes paziņojumu par tā nodomu nodarboties ar apdrošināšanas vai pārapdrošināšanas izplatīšanu Latvijas Republikā, ievērojot pakalpojumu sniegšanas brīvības principu.”
29. Izteikt 50. pantu šādā redakcijā:
“50. pants. Filiāles atvēršana dalībvalstī
(1) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks, kurš vēlas atvērt filiāli citā dalībvalstī, par savu nodomu rakstveidā paziņo Latvijas Bankai un iesniedz šādu informāciju un dokumentus:
1) iesniegums par nodomu atvērt filiāli citā dalībvalstī;
2) apdrošināšanas vai pārapdrošināšanas starpniekam vai apdrošināšanas papildpakalpojuma starpniekam piešķirtais juridiskās personas identifikācijas (LEI) kods;
3) dalībvalsts, kurā tas vēlas atvērt filiāli;
4) informācija par to, kādus apdrošināšanas veidus atbilstoši Apdrošināšanas un pārapdrošināšanas likuma 19. pantam tas plāno izplatīt un vai plāno nodarboties ar pārapdrošināšanas izplatīšanu un, ja iespējams, to risku un saistību raksturu, kas tiks segtas ar apdrošināšanas līgumiem, kurus apdrošināšanas vai pārapdrošināšanas starpnieks vai apdrošināšanas papildpakalpojuma starpnieks plāno izplatīt dalībvalstī;
5) dalībvalstī atvērtās filiāles nosaukums, reģistrācijas numurs un adrese, ja filiāle dalībvalstī ir reģistrēta, vai ziņas par filiāles plānoto nosaukumu, adresi un termiņu, kādā filiāli ir plānots reģistrēt, ja filiāle dalībvalstī vēl nav reģistrēta;
6) ziņas un dokumenti, kuri apliecina filiāles vadītāja atbilstību šā panta otrās daļas prasībām;
7) apdrošināšanas komersanta, kura vārdā un interesēs tas vēlas darboties, nosaukums, reģistrācijas numurs, juridiskā adrese, tālruņa numurs un elektroniskā pasta adrese, ja iesniegumu iesniedz apdrošināšanas aģents vai apdrošināšanas papildpakalpojuma starpnieks;
8) informācija par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka organizatorisko struktūru, kā arī valdes un atbildīgās personas pilnvaru un pienākumu sadali, nodarbojoties ar apdrošināšanas vai pārapdrošināšanas izplatīšanu attiecīgajā dalībvalstī;
9) ziņas par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka plānoto darbību attiecīgajā dalībvalstī, norādot informāciju par plānoto apdrošināšanas vai pārapdrošināšanas izplatīšanā tieši iesaistīto darbinieku skaitu, potenciālajiem klientiem, to skaitu, plānoto parakstīto apdrošināšanas un pārapdrošināšanas prēmiju apmēru gadā un sadarbības partneriem;
10) ziņas par to, vai apdrošināšanas vai pārapdrošināšanas starpnieks vai apdrošināšanas papildpakalpojuma starpnieks plāno saņemt šā likuma 31. panta otrajā daļā noteiktās apdrošināšanas vai pārapdrošināšanas prēmijas un citus maksājumus saistībā ar dalībvalstī veikto apdrošināšanas vai pārapdrošināšanas izplatīšanu, kā arī atsevišķā naudas konta numuru, kurā plānots saņemt minētos maksājumus;
11) gada pārskats par iepriekšējo periodu vai atbilstoši Gada pārskatu un konsolidēto gada pārskatu likumā noteiktajām prasībām sagatavota bilance, peļņas vai zaudējumu aprēķins un to posteņu atšifrējums, kurš ir sagatavots atbilstoši Gada pārskatu un konsolidēto gada pārskatu likumā noteiktajām prasībām. Finanšu pārskata dati aptver vismaz sešus mēnešus vai īsāku periodu, ja apdrošināšanas vai pārapdrošināšanas starpnieks vai apdrošināšanas papildpakalpojuma starpnieks Latvijas Republikas Uzņēmumu reģistra komercreģistrā ir reģistrēts mazāk kā sešus mēnešus. Finanšu pārskata dati nav vecāki par 120 dienām, no dienas, kad iesniegts šajā daļā minētais iesniegums. Šajā punktā noteikto informāciju neiesniedz apdrošināšanas vai pārapdrošināšanas starpnieks, kurš ne vēlāk kā 120 dienas pirms šajā pantā minētā iesnieguma iesniegšanas Latvijas Bankai ir iesniedzis pārskatu atbilstoši Latvijas Bankas noteikumiem, kuri nosaka apdrošināšanas un pārapdrošināšanas starpnieku pārskatu sagatavošanu.
(2) Par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka filiāles vadītāju var būt fiziskā persona, kura atbilst šā likuma 16. panta pirmajā vai trešajā daļā vai 18. panta pirmajā daļā atbildīgajai personai noteiktajām prasībām un 18.1 pantā noteiktajām prasībām. Ja par filiāles vadītāju ir plānots iecelt citas dalībvalsts vai ārvalsts rezidentu, filiāles vadītāja nedzīvības, dzīvības apdrošināšanas vai pārapdrošināšanas izplatīšanai nepieciešamās zināšanas un prasmes var apliecināt citas dalībvalsts vai ārvalsts attiecīgas kompetentas iestādes izsniegts atzinums.
(3) Latvijas Banka 30 dienu laikā pēc šā panta pirmajā daļā minētās informācijas un dokumentu saņemšanas tos izskata un, nosūtot paziņojumu, informē attiecīgās dalībvalsts uzraudzības iestādi par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka nodomu atvērt filiāli.
(4) Pēc tam kad šā panta trešajā daļā minētais paziņojums ir nosūtīts dalībvalsts uzraudzības iestādei un saņemts apstiprinājums, ka dalībvalsts uzraudzības iestāde ir saņēmusi šo paziņojumu, Latvijas Banka par to informē apdrošināšanas vai pārapdrošināšanas starpnieku vai apdrošināšanas papildpakalpojuma starpnieku.
(5) Latvijas Banka nenosūta attiecīgās dalībvalsts uzraudzības iestādei šā panta trešajā daļā minēto paziņojumu, ja ir konstatēts jebkurš no šiem gadījumiem:
1) apdrošināšanas vai pārapdrošināšanas starpnieka vai apdrošināšanas papildpakalpojuma starpnieka finansiālais stāvoklis nav stabils;
2) filiāles vadītājs neatbilst šā panta otrās daļas prasībām;
3) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav novērsis tā iepriekšējā darbībā Latvijas Bankas konstatētos šā likuma, uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu prasību apdrošināšanas vai pārapdrošināšanas izplatīšanas jomā pārkāpumus;
4) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav iesniedzis visu šā panta pirmajā daļā noteikto informāciju un dokumentus.
(6) Ja Latvijas Banka nolemj nenosūtīt paziņojumu attiecīgās dalībvalsts uzraudzības iestādei, tā 30 dienu laikā pēc šā panta pirmajā daļā minētās informācijas un dokumentu saņemšanas attiecīgo lēmumu nosūta apdrošināšanas vai pārapdrošināšanas starpniekam vai apdrošināšanas papildpakalpojuma starpniekam.
(7) Latvijas Banka pēc attiecīgās dalībvalsts uzraudzības iestādes sniegtās informācijas saņemšanas nekavējoties rakstveidā informē apdrošināšanas vai pārapdrošināšanas starpnieku vai apdrošināšanas papildpakalpojuma starpnieku par  sabiedrības intereses aizsargājošo likumu prasībām, kas ievērojamas, sniedzot apdrošināšanas vai pārapdrošināšanas izplatīšanas pakalpojumus attiecīgajā dalībvalstī.
(8) Pēc šā panta septītajā daļā minētās informācijas saņemšanas vai 30 dienu laikā no dienas, kad Latvijas Banka nosūtījusi paziņojumu attiecīgās dalībvalsts uzraudzības iestādei, apdrošināšanas vai pārapdrošināšanas starpnieks vai apdrošināšanas papildpakalpojuma starpnieks var atvērt filiāli un sākt apdrošināšanas vai pārapdrošināšanas izplatīšanas pakalpojumu sniegšanu attiecīgajā dalībvalstī.
(9) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks 30 dienu laikā pirms grozījumu izdarīšanas šā panta pirmās daļas 2., 4., 5., 6., 7., 8. un 10. punktā minētajā informācijā par tiem rakstveidā informē Latvijas Banku.
(10) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nekavējoties informē Latvijas Banku, ja tas neuzsāk vai izbeidz nodarboties ar apdrošināšanas vai pārapdrošināšanas izplatīšanu attiecīgajā dalībvalstī. Latvijas Banka 30 dienu laikā pēc minētās informācijas saņemšanas par šiem grozījumiem informē attiecīgās dalībvalsts uzraudzības iestādi.
(11) Šā panta noteikumi attiecas uz jebkuru apdrošināšanas vai pārapdrošināšanas starpnieka vai apdrošināšanas papildpakalpojuma starpnieka pastāvīgu darbību dalībvalstī, ja tā tiek veikta ar tāda dalībvalstī izveidota biroja starpniecību, kuru vada apdrošināšanas vai pārapdrošināšanas starpnieka vai apdrošināšanas papildpakalpojuma starpnieka darbinieks vai cita persona, kurai apdrošināšanas vai pārapdrošināšanas starpnieks vai apdrošināšanas papildpakalpojuma starpnieks piešķīris pastāvīgas pilnvaras rīkoties tā vārdā.”
30. Izteikt 51. panta pirmo daļu šādā redakcijā:
“(1) Lai citas dalībvalsts apdrošināšanas vai pārapdrošināšanas starpnieks vai apdrošināšanas papildpakalpojuma starpnieks varētu atvērt filiāli Latvijas Republikā, Latvijas Banka saņem attiecīgās dalībvalsts uzraudzības iestādes paziņojumu, kurā ietverta šāda informācija;
1) citas dalībvalsts apdrošināšanas vai pārapdrošināšanas starpnieka vai apdrošināšanas papildpakalpojuma starpnieka nosaukums, juridiskā adrese un adrese, kura izmantojama informācijas nosūtīšanai, ja tā atšķiras no juridiskās adreses,  reģistrācijas numurs, tālruņa numurs un elektroniskā pasta adrese;
2) dalībvalsts, kurā tas vēlas atvērt filiāli;
3) veids – apdrošināšanas vai pārapdrošināšanas starpnieks vai apdrošināšanas papildpakalpojuma starpnieks. Apdrošināšanas aģenta un apdrošināšanas papildpakalpojuma starpnieka gadījumā norāda arī apdrošināšanas komersanta, kura vārdā un interesēs tas vēlas nodarboties ar apdrošināšanas izplatīšanu, nosaukumu;
4) filiāles vadītāja vārds un uzvārds.”
31. Izteikt 53. pantu šādā redakcijā:
“53. pants. Filiāles atvēršana ārvalstī
(1) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks, kurš vēlas atvērt filiāli ārvalstī, par savu nodomu rakstveidā paziņo Latvijas Bankai un iesniedz šādu informāciju un dokumentus:
1) iesniegums par nodomu atvērt filiāli ārvalstī;
2) ārvalsts, kurā tas vēlas atvērt filiāli;
3) informācija par to, kādus apdrošināšanas veidus atbilstoši Apdrošināšanas un pārapdrošināšanas likuma 19. pantam tas plāno izplatīt un vai plāno nodarboties ar pārapdrošināšanas izplatīšanu
4) ārvalstī atvērtās filiāles nosaukums, reģistrācijas numurs un adrese, ja filiāle ārvalstī jau ir reģistrēta, vai ziņas par filiāles plānoto nosaukumu, adresi un termiņu, kādā filiāli ir plānots reģistrēt, ja filiāle ārvalstī vēl nav reģistrēta;
5) ziņas un dokumenti, kuri apliecina filiāles vadītāja atbilstību šā likuma 50. panta otrās daļas prasībām;
6) apdrošināšanas komersanta vai ārvalsts apdrošinātāja filiāles, kuras vārdā un interesēs tas vēlas nodarboties ar apdrošināšanas vai pārapdrošināšanas izplatīšanu, nosaukums, reģistrācijas numurs, juridiskā adrese, tālruņa numurs un elektroniskā pasta adrese, ja iesniegumu iesniedz apdrošināšanas aģents vai apdrošināšanas papildpakalpojuma starpnieks;
7) informācija par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka organizatorisko struktūru, kā arī valdes un atbildīgās personas pilnvaru un pienākumu sadali, nodarbojoties ar apdrošināšanas vai pārapdrošināšanas izplatīšanu attiecīgajā ārvalstī;
8) ziņas par apdrošināšanas vai pārapdrošināšanas starpnieka vai apdrošināšanas papildpakalpojuma starpnieka plānoto darbību attiecīgajā ārvalstī, norādot informāciju par plānoto apdrošināšanas vai pārapdrošināšanas izplatīšanā tieši iesaistīto darbinieku skaitu, potenciālajiem klientiem, to skaitu, plānoto parakstīto apdrošināšanas un pārapdrošināšanas prēmiju apmēru gadā un sadarbības partneriem;
9) ziņas par to, vai apdrošināšanas vai pārapdrošināšanas starpnieks vai apdrošināšanas papildpakalpojuma starpnieks plāno saņemt šā likuma 31. panta otrajā daļā noteiktās apdrošināšanas vai pārapdrošināšanas prēmijas un citus maksājumus saistībā ar ārvalstī veikto apdrošināšanas vai pārapdrošināšanas izplatīšanu, un atsevišķā naudas konta numuru, kurā plānots saņemt minētos maksājumus;
10) gada pārskats par iepriekšējo periodu vai atbilstoši Gada pārskatu un konsolidēto gada pārskatu likumā noteiktajām prasībām sagatavota bilance, peļņas vai zaudējumu aprēķins un to posteņu atšifrējums. Finanšu pārskata dati aptver vismaz sešus mēnešus vai īsāku periodu, ja apdrošināšanas vai pārapdrošināšanas starpnieks vai apdrošināšanas papildpakalpojuma starpnieks Latvijas Republikas Uzņēmumu reģistra komercreģistrā ir reģistrēts mazāk kā sešus mēnešus. Finanšu pārskata dati nav vecāki par 120 dienām, no dienas, kad iesniegts šajā daļā minētais iesniegums. Šajā punktā noteikto informāciju neiesniedz apdrošināšanas vai pārapdrošināšanas starpnieks, kurš ne vēlāk kā 120 dienas pirms šajā pantā minētā iesnieguma iesniegšanas Latvijas Bankai ir iesniedzis pārskatu atbilstoši Latvijas Bankas noteikumiem, kuri nosaka apdrošināšanas un pārapdrošināšanas starpnieku pārskatu sagatavošanu.
(3) Latvijas Banka 30 dienu laikā pēc šā panta pirmajā daļā minētās informācijas un dokumentu saņemšanas tos izskata.
(4) Latvijas Banka pieņem lēmumu par atteikumu atvērt filiāli ārvalstī, ja:
1) apdrošināšanas vai pārapdrošināšanas starpnieka, vai apdrošināšanas papildpakalpojuma starpnieka finansiālais stāvoklis nav stabils;
2) filiāles vadītājs neatbilst šā likuma 50. panta otrās daļas prasībām;
3) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav novērsis tā iepriekšējā darbībā Latvijas Bankas konstatētos šā likuma, uz šā likuma pamata izdoto normatīvo aktu, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma vai tieši piemērojamo Eiropas Savienības tiesību aktu prasību apdrošināšanas vai pārapdrošināšanas izplatīšanas jomā pārkāpumus;
4) apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nav iesniedzis visu šā panta pirmajā daļā noteikto informāciju un dokumentus.
(5) Apdrošināšanas vai pārapdrošināšanas starpnieks, vai apdrošināšanas papildpakalpojuma starpnieks, kurš saņēmis Latvijas Bankas atļauju atvērt filiāli ārvalstī, nekavējoties, bet ne vēlāk kā septiņu dienu laikā pēc izmaiņu veikšanas  šā panta pirmās daļas 3., 4., 5., 6. un 8. punktā minētajā informācijā informē Latvijas Banku.
(6) Apdrošināšanas vai pārapdrošināšanas starpnieks vai apdrošināšanas papildpakalpojuma starpnieks nekavējoties informē Latvijas Banku, ja tas neuzsāk vai izbeidz nodarboties ar apdrošināšanas vai pārapdrošināšanas izplatīšanu attiecīgajā ārvalstī.
(7) Latvijas Banka informē Eiropas Komisiju par būtiskām problēmām, ar kurām saskaras apdrošināšanas vai pārapdrošināšanas starpnieks, vai apdrošināšanas papildpakalpojuma starpnieks, uzsākot vai veicot apdrošināšanas vai pārapdrošināšanas izplatīšanu ārvalstīs.
(8) Šā panta noteikumi attiecas uz jebkuru apdrošināšanas vai pārapdrošināšanas starpnieka vai apdrošināšanas papildpakalpojuma starpnieka pastāvīgu darbību ārvalstī, ja tā tiek veikta ar tāda ārvalstī izveidota biroja starpniecību, kuru vada apdrošināšanas vai pārapdrošināšanas starpnieka vai apdrošināšanas papildpakalpojuma starpnieka darbinieks vai cita persona, kurai apdrošināšanas vai pārapdrošināšanas starpnieks vai apdrošināšanas papildpakalpojuma starpnieks piešķīris pastāvīgas pilnvaras rīkoties tā vārdā.”
32. Izslēgt 60. panta pirmās daļas 2. punktu.
33. Papildināt pārejas noteikumus ar 15. punktu šādā redakcijā:
“15. Apdrošināšanas vai pārapdrošināšanas brokeris, kurš līdz šā likuma 30. panta 1.1 daļas spēkā stāšanās dienai ir reģistrēts apdrošināšanas un pārapdrošināšanas brokeru reģistrā un kura pašu kapitāls ir mazāks par 15 000 euro, nodrošina atbilstību šā likuma 30. panta 1.1 daļā noteiktajai prasībai ne vēlāk kā līdz 2025. gada 31. decembrim.”

